Johann Printz

Johann Printz (suri 1657) oli Liivimaa vaimulik.

Printz sündis Västergötlandis Rootsis. Ta immatrikuleeriti Greifswaldi ülikooli usuteadukonda 1618. a. 

Ta oli aastatel 1626–1657 Kambja koguduse õpetajaDie evangelischen Prediger Livlands bis 1918. Böhlau Verlag Köln, Wien 1977. Tema ametiajal taastati Liivi sõjas kannatanud Kambja kirik. Johann Printz suri just siis, kui Tartut laastas katk. 

Johann Printzi head eesti keele oskust võib järeldada Koivaliina eestlaste palvest 1643. aastal. Nimelt koosnes Koivaliina kihelkond nii läti kui eesti keelt kõnelevatest inimestest. Nende õpetaja Georg Lembken jutlustas kordamööda eesti ja läti keeles, kuid läks 1643. aastal Otepää kogudust teenima. Koivaliinlased seisid küsimuse ees: kust leida õpetaja, kes oskaks nii eesti kui läti keelt. Kambja õpetaja Johann Printz oskas eesti keelt ja koivaliinlased uskusid, et ta suudab ka läti keele ära õppida. Õpetaja Printz siiski kutset vastu ei võtnud ja jäi Kambjasse. Koivaliina asus teenima värskelt Tartu ülikooli lõpetanud Michael Hochenius. Hiljem lahendati probleem koguduse jagamisega lätikeelseks Koivaliina ja eestikeelseks Hargla koguduseksKristjan Luhamets. Kambja kihelkonna ajalugu. Tartu 2011. 

 Viited 

Kategooria:Kambja koguduse vaimulikud
Kategooria:Liivimaa vaimulikud
Kategooria:Greifswaldi ülikooli vilistlased
Kategooria:Surnud 1657